पाएं अपने शहर की ताज़ा ख़बरें और फ्री ई-पेपरडाउनलोड करें
पातेपुर थाना क्षेत्र के मौदह चतुर गांव में ससुराल वालों द्वारा एक विवाहिता की हत्या जहरीला पदार्थ खिलाकर कर दिए जाने का मामला प्रकाश में आया है। विवाहिता के भाई के द्वारा स्थानीय थाने के पुलिस पदाधिकारी के समक्ष दिए गए फर्द बयान के आधार पर ससुराल पक्ष के छह लोगों को आरोपित करते हुए मामला दर्ज कराया गया है। भाई राजेश पासवान ने बताया बहन मीरा देवी की शादी 12 वर्ष पूर्व वर्ष 2009 में थाना क्षेत्र के मौदह चतुर गांव निवासी अशोक पासवान के पुत्र शत्रुघ्न पासवान के साथ हिन्दू रीति रिवाज से सम्पन्न हुई थी।
शादी के बाद सबकुछ ठीक ठाक चल रहा था। गुरुवार को मृतका की पुत्री 10 वर्षीय ज्योति कुमारी ने फोन कर जानकारी दी कि मम्मी की मृत्यु हो गई है। जब मैं स्वजनों के साथ मौदह चतुर गांव पहुंचा तो देखा कि उसकी बहन दरवाजे पर पड़ी छटपटा रही है। जबतक उसे लेकर अस्पताल जाते उसकी मौत हो चूकी थी। जब भांजी ज्योति से पूछताछ की तो पता चला कि पापा द्वारा मम्मी को कुछ खिलाया गया था तब से मम्मी छटपटा रही है। घर मंे कई दिनों से सभी लोग मिलकर मम्मी के साथ मारपीट व गालीगलौज कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn